Foto: MOQ axborot xizmati Olimpiada va jahon chempionati sovrindori Murodjon Ahmadaliyev professional boksdagi beshinchi jangini 24 noyabr kuni AQShda o‘tkazadi. Atlantik Sitidagi «Hard Rock Hotel &amp; Casino» arenasida o‘tkaziladigan jangda Ahmadaliyevga amerikalik charm qo‘lqop ustasi Isak Zarate raqiblik qiladi. Murodjon ushbu jangda o‘zining WBA InterContinental kamarini himoya qiladi. U avgust oyida chililik bokschiga qarshi ringga ko‘tarilib, raqibini birinchi raunddayoq nokautga uchratgan edi. Ma’lumot uchun, Murodjon Ahmadaliyev professional ringdagi faoliyati davomida 4 marotaba ringga chiqib, ularning barchasida g‘alaba qozongan. G‘alabalarning 3 tasini nokaut evaziga qo‘lga kiritgan. Zarate esa 22 ta jang o‘tkazib, 16 ta g‘alabaga erishgan. 3 ta jangda mag‘lub bo‘lgan. Yana 3 ta jangda esa durang qayd etgan. Boks. Murodjon Ahmadaliyev faoliyatidagi ilk chempionlik kamarini qo‘lga kiritdi